Բարսելոնայի համալսարան

Բարսելոնայի համալսարան (կատ.՝ Universitat de Barcelona), բարձրագույն ուսումնական հաստատություն Իսպանիայի Կատալոնիա երկրամասի Բարսելոնա քաղաքում։ Ավելի քան 63 հազար ուսանող ունեցող այս բուհն ըստ միջազգային հետազոտությունների՝ համարվում է աշխարհի 156-րդ ամենավարկանշային համալսարանը՝ ըստ կրթական համակարգի որակական ցուցանիշների։ Այս ցուցանիշով Բարսելոնայի համալսարանը համարվում է նաև Իսպանիայի լավագույն բարձրագույն ուսումնական հաստատությունը։ Բարսելոնայի համալսարանը հիմնադրվել է 1450 թվականին և համարվում է Իսպանիայի հնագույն ուսումնական հաստատություններից մեկը։ Կարգախոսն է՝ «Ազատությունն ամեն ինչ լույսով է լվանում»։ Ընդհանուր ակնարկ Բարսելոնայի համալսարանն Իսպանիայի համալսարանական հետազոտությունների հիմնական կենտրոնն է, որը համապատասխանում է բոլոր եվրոպական չափանիշներին՝ թե՛ գիտահետազոտական ծրագրերի քանակով և թե՛ դրանց ձեռքբերումների գերազանցությամբ։ Ըստ 2011 թվականի հաշվետվության՝ Բարսելոնայի համալսարանը Իսպանիայի առաջատար բարձրագույն ուսումնական հաստատությունն է, որը 2006-2010 թվականներին հրապարակել է ընդհանուր հաշվով 15 290 թերթ, ինչպես նաև բազմաթիվ մասնագիտական հրատարակչություններ։ Բարսելոնայի համալսարանում աշխատում են 5000 լրացուցիչ հետազոտողներ, տեխնիկներ և հետազոտական օգնականներ, որոնք տեղաբաշխված են համալսարանի 243 հետազոտական խմբերում։ Վերջիններիս գործունեությունն աջակցում է Կատալոնիայի կառավարությունը։ Բարսելոնայի համալսարանը 2010 թվականին արժանացել է շուրջ 175 ազգային և 17 եվրոպական դրամաշնորհների և մասնակցություն ունեցել շուրջ 500 հետազոտական նախագծերի։ Միայն բիզնես ոլորտի հետազոտությունների համար ծախսվել է շուրջ 70 միլիոն եվրո։ Այդ խմբերի գործունեությունը վերահսկվում է Բարսելոնայի համալսարանի հետազոտական կենտրոնների և ինստիտուտների կողմից, որոնք համագործակցում են Իսպանիայի և արտասահմանի մյուս առաջատար հաստատությունների հետ։ Բարսելոնայի համալսարանն ունի երեք խոշոր հետազոտական հիմնադրամներ՝ Բարսելոնայի գիտական պարկի հիմնադրամը, որն ներառում է նաև կենսաբժշկական հետազոտությունների ինստիտուտը, բիոմեդիկ հետազոտությունների ինստիտուտը և բիբերդիկ հետազոտությունների կենտրոնը։ Բարսելոնայի համալսարանն անդամակցում է Կոյիմբրյան խմբին, Եվրոպական համալսարանների ասոցիացիային, Միջերկրածովյան համալսարանների միությանը, միջազգային համալսարանական հետազոտությունների ցանցին և Վիվես ցանցին։ Հիմնադրված լինելով 1450 թվականի նոյեմբերի 3-ին՝ ԲՀ-ն համարվում է հինգերորդ հնագույն համալսարանն Իսպանիայում և հնագույններից մեկն աշխարհում։ Կառուցվածք Բարսելոնայի համալսարանը կազմված է 18 ֆակուլտետներից և երկու առանձին համալսարանական դպրոցներից։ Ստորև ներկայացված է ցանկը․ Ֆակուլտետներ Կենսաբանության ֆակուլտետ Քիմիայի ֆակուլտետ Երկրագիտության ֆակուլտետ Տնտեսագիտության ֆակուլտետ Կրթության կազմակերպման ֆակուլտետ Գեղարվեստի ֆակուլտետ Աշխարհագրության և պատմության ֆակուլտետ Իրավագիտության ֆակուլտետ Համակարգչային գիտությունների և ծրագրավորման ֆակուլտետ Մաթեմատիկայի ֆակուլտետ Բժշկագիտության ֆակուլտետ Դեղագործության և սննդի անվտանգության ֆակուլտետ Բանասիրության ֆակուլտետ Փիլիսոփայության ֆակուլտետ Ֆիզիկայի ֆակուլտետ Հոգեբանության ֆակուլտետ Համալսարանական դպրոցներ Կրթական գիտությունների դպրոց Դոկտորական դպրոց Գրադարան Համալսարանի գրադարանային հավաքածուն կազմում է շուրջ 2,000,000 գիրք։ Ծանոթագրություններ Արտաքին հղումներ Պաշտոնական կայք